ᱠᱟᱡᱩᱣᱳ ᱤᱥᱤᱜᱩᱨᱳ

ᱥᱟᱨ ᱠᱟᱡᱩᱣᱳ ᱤᱥᱤᱜᱩᱨᱳ (Japanese: 石黒 一雄, Hepburn: Ishiguro Kazuo; /kæˈzuː.oʊ ˌɪʃɪˈɡuroʊ, ˈkæzu.oʊ/; ᱘ ᱱᱚᱵᱷᱮᱢᱵᱚᱨ ᱑᱙᱕᱔ ᱨᱮ ᱡᱟᱱᱟᱢ ᱞᱮᱱᱟᱭ) ᱫᱚ ᱡᱟᱯᱟᱱ ᱨᱮ ᱡᱟᱱᱟᱢ ᱟᱠᱟᱱ ᱵᱽᱨᱤᱴᱤᱥ ᱜᱟᱢᱟᱢᱤᱭᱟ, ᱪᱟᱞᱟᱣᱪᱤᱛᱟᱹᱨ ᱚᱱᱚᱞᱤᱭᱟᱹ, ᱨᱩᱼᱚᱨᱚᱝᱤᱭᱟᱹ ᱟᱨ ᱠᱷᱟᱴᱚ ᱠᱟᱹᱦᱱᱤ ᱚᱱᱚᱞᱤᱭᱟᱹ ᱠᱟᱱᱟᱭ᱾ ᱩᱱᱤ ᱫᱚ ᱤᱝᱨᱟᱹᱡᱤ ᱛᱮ ᱚᱞ ᱟᱠᱟᱱ ᱱᱤᱛᱚᱜ ᱚᱠᱛᱚ ᱨᱮᱹᱱ ᱡᱚᱛᱚ ᱠᱷᱚᱱ ᱥᱚᱨᱮᱥ ᱟᱨ ᱥᱟᱨᱦᱟᱣᱟᱱᱤᱭᱟᱹ ᱥᱟᱶᱦᱮᱫ ᱚᱱᱚᱞᱤᱭᱟᱹ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟᱭ, ᱟᱨ ᱩᱱᱤ ᱫᱚ ᱒᱐᱑᱗ ᱨᱮᱱᱟᱜ ᱥᱟᱶᱦᱮᱫ ᱨᱮ ᱱᱳᱵᱮᱞ ᱥᱤᱨᱯᱷᱟᱹ ᱥᱟᱶᱛᱮ ᱟᱭᱢᱟ ᱢᱟᱨᱟᱝ ᱥᱟᱶᱦᱮᱫ ᱥᱤᱨᱯᱷᱟᱹ ᱠᱚᱭ ᱧᱟᱢ ᱟᱠᱟᱫ-ᱟ᱾ ᱩᱱᱤ ᱩᱫᱩᱜ ᱟᱛᱮ, ᱥᱣᱤᱰᱤᱥ ᱮᱠᱟᱰᱮᱢᱤ ᱫᱚ ᱤᱥᱤᱜᱩᱨᱳ ᱢᱤᱫ ᱚᱱᱠᱟᱱ ᱚᱱᱚᱞᱤᱭᱟᱹ ᱢᱮᱱᱛᱮᱭ ᱞᱟᱹᱭ ᱟᱠᱟᱫᱮᱭᱟ, "ᱡᱟᱦᱟᱸᱭ ᱫᱚ ᱜᱟᱢᱟᱢ ᱨᱮ ᱢᱟᱨᱟᱝ ᱵᱷᱟᱵᱽᱱᱟᱣᱤᱭᱟᱹ ᱫᱟᱲᱮᱭᱟᱱ, ᱫᱷᱟᱹᱨᱛᱤᱤ ᱥᱟᱶ ᱡᱚᱯᱚᱲᱟᱣ ᱟᱛᱮ ᱟᱞᱮᱭᱟᱜ ᱮᱜᱲᱮ ᱵᱩᱡᱷᱟᱹᱣ ᱞᱟᱛᱟᱨ ᱨᱮ ᱢᱮᱱᱟᱜ ᱟᱹᱵᱤᱥ ᱮ ᱩᱫᱩᱜ ᱟᱠᱟᱫ-ᱟ"᱾

ᱤᱥᱤᱜᱩᱨᱚ ᱡᱟᱯᱟᱱ ᱨᱮᱱᱟᱜ ᱱᱟᱜᱟᱥᱟᱠᱷᱤ ᱨᱮ ᱡᱟᱱᱟᱢ ᱞᱮᱱᱟᱭ, ᱡᱚᱠᱷᱚᱱ ᱟᱡ ᱕ ᱥᱮᱨᱢᱟ ᱦᱩᱭ ᱞᱮᱱᱟᱭ ᱵᱟᱵᱟᱼᱟᱭᱚ ᱥᱟᱶ ᱑᱙᱖᱐ ᱨᱮ ᱵᱨᱤᱴᱮᱱ ᱠᱚ ᱩᱪᱟᱹᱲ ᱮᱱᱟ᱾ ᱟᱡᱟᱜ ᱯᱩᱭᱞᱩ ᱵᱟᱨᱮᱭᱟ ᱜᱟᱢᱟᱢ ᱯᱚᱛᱚᱵ "ᱮ ᱯᱚᱞ ᱵᱷᱤᱭᱩ ᱚᱯ ᱦᱤᱞᱥ" ᱟᱨ "ᱮᱱ ᱟᱴᱤᱥᱴ ᱚᱯ ᱫᱚ ᱯᱞᱚᱣᱴᱤᱝ ᱚᱣᱟᱞᱰ'' ᱱᱚᱣᱟ ᱯᱚᱛᱚᱵ ᱨᱮ ᱡᱟᱯᱟᱱᱤᱭᱟᱹ ᱠᱚᱣᱟᱜ ᱩᱨᱩᱢ ᱟᱨ ᱩᱱᱠᱩᱣᱟᱜ ᱫᱩᱠᱷ ᱯᱮᱨᱮᱡ ᱟᱲᱟᱝ ᱥᱚᱨᱚᱨ ᱟᱠᱟᱱᱟ᱾ ᱟᱡ ᱚᱱᱟ ᱛᱟᱭᱚᱢ ᱥᱟᱬᱮᱥ ᱠᱟᱹᱛᱷᱱᱤ ᱟᱨ ᱱᱟᱜᱟᱢᱤᱭᱟᱹ ᱠᱟᱹᱛᱷᱱᱤ ᱞᱮᱠᱟ ᱮᱴᱟᱜ ᱫᱷᱟᱨᱟ ᱠᱚᱭ ᱛᱚᱞᱟᱥ ᱞᱮᱫᱼᱟ᱾

ᱩᱱᱤ ᱫᱚ ᱯᱩᱱ ᱫᱷᱟᱣ ᱵᱩᱠᱟᱨ ᱥᱤᱨᱯᱷᱟᱹ ᱞᱟᱹᱜᱤᱫ ᱮ ᱵᱟᱪᱷᱱᱟᱹᱣ ᱞᱮᱱᱟᱭ,᱑᱙᱘᱙ ᱥᱟᱹᱦᱤᱛ ᱨᱮ "ᱫᱚ ᱨᱤᱢᱮᱱᱥ ᱚᱯ ᱫᱚ ᱰᱮ "ᱞᱟᱹᱜᱤᱫ ᱮ ᱡᱤᱛᱠᱟᱹᱨ ᱞᱮᱱᱟ,ᱡᱟᱦᱟᱸ ᱫᱚ ᱑᱙᱙᱓ ᱥᱟᱹᱦᱤᱛ ᱨᱮ ᱢᱤᱫ ᱯᱷᱤᱞᱤᱢ ᱥᱚᱢᱟᱱ ᱧᱩᱛᱩᱢ ᱛᱮ ᱵᱮᱱᱟᱣ ᱞᱮᱱᱟ ᱾ ᱥᱚᱞᱢᱟᱱ ᱨᱩᱥᱰᱤ ᱱᱚᱣᱟ ᱜᱟᱢᱟᱢ ᱫᱚ ᱤᱥᱤᱜᱩᱨᱚᱣᱟᱜ ᱥᱚᱨᱮᱥ ᱠᱟᱹᱨᱤ ᱞᱮᱠᱟᱛᱮ ᱥᱟᱨᱦᱟᱣ ᱞᱮᱫᱼᱟ,ᱡᱟᱦᱟᱸ ᱨᱮ ᱟᱡᱟᱜ ᱵᱟᱨᱮᱭᱟ ᱯᱩᱭᱞᱩ ᱜᱟᱢᱟᱢ ᱡᱟᱯᱟᱱᱤ ᱥᱟᱪᱟᱨᱦᱮᱫ ᱠᱷᱚᱱ ᱥᱟᱛᱟᱢ ᱮ ᱵᱚᱫᱚᱞ ᱞᱮᱫᱼᱟ ᱟᱨ ᱥᱚᱫᱚᱨ ᱞᱮᱫᱼᱟ ᱡᱮ ᱩᱱᱤᱭᱟᱜ ᱥᱟᱡᱟᱣᱟᱱ ᱡᱟᱦᱟᱱ ᱢᱤᱫᱴᱟᱹᱝ ᱴᱷᱟᱣ ᱨᱮ ᱵᱟᱝ ᱛᱟᱦᱮᱸ ᱠᱟᱱᱟ ᱢᱮᱱᱠᱷᱟᱱ ᱥᱟᱝᱜᱷᱟᱨ ᱟᱨ ᱵᱚᱱᱚᱫᱚᱞ ᱦᱟᱛᱟᱣᱟ ᱫᱟᱲᱮᱭᱟᱜ ᱠᱟᱱ ᱛᱟᱦᱮᱸᱫ᱾

ᱴᱟᱭᱤᱢ ᱧᱩᱛᱩᱢᱟᱱ ᱥᱟᱬᱮᱥ ᱠᱟᱹᱛᱷᱱᱤ ᱜᱟᱢᱟᱢ ᱱᱮᱵᱷᱟᱨ ᱞᱮᱴ ᱢᱮ ᱜᱚ ᱒᱐᱐᱕ ᱥᱟᱹᱦᱤᱛ ᱨᱮ ᱥᱚᱢᱨᱮᱥ ᱜᱟᱢᱟᱢ ᱞᱮᱠᱟᱛᱮ ᱩᱯᱨᱩᱢ ᱮ ᱧᱟᱢ ᱞᱮᱫᱼᱟ ᱟᱨ ᱤᱸᱞᱤᱥ ᱯᱟᱹᱨᱥᱤ ᱛᱮᱭᱟᱜ ᱥᱟᱭ ᱥᱚᱨᱮᱥ ᱜᱟᱢᱟᱢ ᱠᱷᱚᱱ ᱢᱤᱫᱴᱟᱹᱝ ᱑᱙᱒᱓ ᱠᱷᱚᱱ ᱒᱐᱐᱕ ᱛᱟᱞᱟ ᱨᱮ ᱯᱟᱨᱥᱟᱞ ᱞᱮᱱᱟ᱾ ᱒᱐᱒᱒ ᱥᱟᱹᱦᱤᱛ ᱨᱮ ᱪᱟᱞᱟᱣ ᱪᱤᱛᱟᱹᱨ "ᱞᱤᱵᱷᱤᱝ" ᱞᱟᱹᱜᱤᱫ ᱥᱚᱢᱨᱮᱥ ᱮᱰᱚᱯᱰᱮᱴ ᱤᱥᱠᱨᱤᱥ ᱯᱞᱮᱭ ᱨᱮᱭᱟᱜ ᱮᱠᱟᱰᱤᱢᱤ ᱥᱤᱨᱯᱷᱟᱹ ᱞᱟᱹᱜᱤᱫ ᱮ ᱵᱟᱪᱷᱱᱟᱹᱣ ᱞᱮᱱᱟᱭ ᱾

 ᱥᱟᱹᱠᱷᱭᱟᱹᱛ